google/wiki40b huggingface dataset:
Bardsey Island

Historie

Øya har vært et viktig religiøst sted siden St. Cadfan bygde et kloster her i år 1516. I middelalderen var øya en sentral samlingsplass for pilegrimer og klosteret har hørt til ordenen Canons Regular. Klosteret ble ødelagt på ordre av Henrik VIII i 1537, men øya har fortsatt å spille en sentral rolle som pilegrimsmål helt fram til våre dager.
Ifølge lokale sagn skal øya skjule graven etter Kong Arthur. Noe som har inspirert til prisbelønnet kunst og litteratur.

Natur og geografi

Bardsey Island er en øy som er kjent for sitt rike dyreliv og sitt særegne kuperte landskap. Det ble opprettet et fuglobservatorium på øya i 1953, mye grunnet det faktum at øya ligger midt i ruten for trekkfugler. Man finner flere viktige fuglearter på Bardsey, verdt å nevne er havlire og alpekråke. Det finnes og en rekke sjeldne planter på øya, som ikke er utryddet som følge av det moderne jordbruket. Øya er også et av de beste stedene i grevskapet Gwynedd hvis man skal se gråsel. Farvannet rundt øya trekker og til seg delfiner og niser.
Mimepilysta

Utbredelse

Arten er kjent fra Sri Lanka.
Hoppern skole

Historie

Hoppern ble opprinnelig bygget i 1958. Skolen var opprinnelig større en det den er i dag fordi deler av skolen ble revet. Skolen har vært på Jeløya lenge og har gjennom årene vært den største skolen på Jeløya.
Tuoba

Tuoba (gammeltyrkisk: Tabgach; kinesisk: 拓拔; pinyin; Tuòbá; Wade-Giles: T'o-pa) var en etnisk gruppe og en klan i det gamle nordlige Kina. De var en del av det protomongolske stammeforbundet Xianbei.
I året 386 grunnla de det nordlige Weidynasti (386–535) omkring den gule flod og ble i økende grad sinifisert. Som et resultat forsvant navnet «Tuoba» i året 496 gjennom et edikt av keiser Xiaowen av nordlige Wei, som i stedet adopterte det kinesiske etternavnet Yuan (元). En grein av Tuoba grunnla staten Tuyuhun i året 284 før de ble en vasallstat under Tangdynastiet. I 284 etablerte de Xixia-riket, og regentene adopterte det kinesiske etternavnet Li (李). Også familiene som regjerte det vestlige Wei (535–557) og nordlige Zhou (557–581) var av den etniske gruppen Tuoba.
Verdenscupen i langrenn 2016/17 — 4x7,5 km stafett menn — La Clusaz

Verdenscup poeng

1 pl = 200 - 2 pl = 160 - 3 pl = 120 - 4 pl = 100 - 5 pl = 90 - 6 pl = 80 - 7 pl = 72 - 8 pl = 64 - 9 pl = 58 - 10 pl = 52 - 11 pl = 48 og 12 pl = 44.

Premiepenger

1 pl = 12.000 chf - 2 pl = 8.000 chf - 3 pl = 4.000 chf - 4 pl = 3.000 chf - 5 pl = 2.000 chf og 6 pl = 1.000 chf.
Theodor Oberländer

Ungdomstid og utdannelse

Etter studier i landbruksvitenskap og økonomi deltok han i 1923 i ølkjellerkuppet, og han ble i 1933 medlem av NSDAP. Han tok to doktorgrader, først i 1929 i Berlin til Dr. agr. med avhandlingen Die landwirtschaftlichen Grundlagen des Landes Litauen. Deretter i 1933 til Dr. rer. pol. i Königsberg med avhandlingen Die Landflucht in Deutschland und ihre Bekämpfung durch agrarpolitische Maßnahmen.

Krigstjeneste

Som SA-Hauptsturmführer var han fra 1934 til 1937 riksfører for Bund Deutscher Osten (BDO). Han var professor i Danzig, Königsberg og Praha.
Under andre verdenskrig tjenestegjorde han som offiser, både ved den ukrainske Wehrmachtsenheten Nachtigall og senere i bataljonen Bergmann. Nachtigall hadde han i 1940 på oppdrag fra admiral Canaris, bidratt til å etablere. Det dreide seg om en tysk/ukrainsk frivillighetsavdeling i Lemberg/Lviv.

Partitilhørighet

Etter annen verdenskrig ble han først medlem av FDP (det liberale partiet) i Bayern, men skiftet allerede i 1950 til Gesamtdeutscher Block/Bund der Heimatvertriebenen und Entrechteten (GB/BHE). Han ble innvalgt i landdagen for GB/BHE, og var statssekretær for flyktningespørsmål inntil 1953.
Den 12. juli 1955 forlot han GB/BHE, som han hadde vært leder for siden 1954, og meldte seg sammen med flere andre representanter inn i CDU den 20. mars 1956.

Forbundsdagen og regjeringen

Han var innvalgt i Forbundsdagen, fra 1953 til 1961, og igjen fra 1963 til 1965.
Oberländer ble utnevnt til forbundsminister for fordrevne, flyktninger og krigsskadede i 1953, og satt i stillingen til 4. mai 1960. Han var således medlem av to av Adenauers regjeringer, Adenauer II og Adenauer III.
DDR innledet en rettssak in absentia mot Oberländer. Han ble anklaget for krigsforbrytelser, blant annet mot lokalbefolkningen i Lemberg, og ble dømt til livsvarig fengsel. Journalister i Der Spiegel og Die Zeit brakte anklagene videre.
Adenauer vegret seg i første omgang mot å fjerne Oberländer: - Vi skal vel ikke slå hodet av en mann, bare fordi SED vil det, sa han. Oberländer ble imidlertid til slutt en så stor belastning for Adenauer at han fikk gå av med pensjon i 1960. Det kom senere frem at DDRs anklager var falske, og statsadvokaten i Bonn avsluttet saken i 1961.
I 1999 konkluderte en historisk avhandling med at enkelte av medlemmene fra Nachtigal kan ha deltatt pogromen, men det fantes ikke bevis for at Oberländer hadde gitt ordre om det.

Etter avsluttet politisk karrière

I 1970-årene engasjerte han seg i den høyrekonservative stiftelsen Gesellschaft für freie Publizistik og i Verein für das Deutschtum im Ausland.
Theodor Oberländer er far til historikeren Erwin Oberländer.
Monroe-piercing

Navn

Navnene kommer fra de tre kjente kvinnelige ikoner: Marilyn Monroe, Madonna og Cindy Crawford.
Selv om at det finnes tre navn betyr ikke det at det er tre forskjellige plasseringer for piercingen over leppen. Dette er en klassisk misforståelse. For eksempel kan en piercing på venstre side over leppen refereres til med alle navnene ikke bare Monroe.

Historie

Monroe-piercingen har ny historie, ulikt fra andre piercinger som var populære sent på 1970 og tidlig på 1980-tallet. På midten av 1990-tallet ble piercingen først sett på bassisten Rayna Foss i bandet Coal Chamber. Senere har også idolene som Amy Winehouse, Ashley Massaro og Christine Dolce og Mutya Buena fra bandet Sugababes fremmet Monroe-piercingen.
Selv om at opprinnelsen til piercingen er fra kvinner har også noen menn slike piercinger. Spesielt vært å nevne for denne trenden er rapp-artisten Travis McCoy fra bandet Gym Class Heroes.

Utføring

Monroe-piercingen leges ofte raskere en andre piercinger. Den vanligste tiden som er gitt av profesjonelle piercere er mellom 8-12 uker. Men den vanligste tiden er mellom 3-6 uker.
Monroe er ansett for å ha en relativt smertefri piercingprosess i forhold til andre. Det er fordi dette området av kroppen er mykt og inneholder få nerver.
Dersom piercingen treffer et område der du har mange muskler kan dette føles som ubehagelig. Men vil derfor sammen med hardere hud føle litt mer smerte enn kvinner.
Også musikere som spiller blåseinstrummenter kan føle mer smerte siden de har kraftigere muskler rundt munnen.

Risiko

Smykket i Monroe-piercinger kan lage skader på både tenner og tannkjøtt. Den saltholdig vesken som vanligvis blir laget hjemme kan også lage skade ved at man bruker feil blanding eller blander alkoholer, peroksid, jod, tea tree oil, eller sterke såper, som kan irritere piercingen og skape hevinger, eller drepe huden i og rundt piercingen slik at legetiden blir mye lenger.

Etterbehandling

Leppen kan ofte svelle opp etter at piercingen er tatt. Det må derfor leges både i ansiktet og munnhulen. Da er det viktig at man holder begge sidene av smykket rent til enhver tid. Monroes, som alle piercinger, er utsatt for infeksjon, og må derfor rengjørs regelmessig. Men sjansene for dette er mindre dersom piercingen er tatt av en profesjonell piercer. Noen piercere ambefaler også at man bruker alkoholfritt munnvann, som en fin måte å rense piercingen på insiden regelmessig.
For etterbehandling av en slik piercinger er det vanlig å bløte piercing opp med en litt saltholdig veske to til tre ganger daglig. Bløt såret i tre til fire minutter og man hindrer blood og lymfe ubehag på grunn av smykket (dette gjøres på begge sider). Det er her viktig at blandingsforholdet er riktig. Fjern så restene med en bomullspinne, og sett så smykket rolig igjennom piercingen.

Smykke

De fleste personer med Monroe-piercinger har en labretknott eller en rett barbell med bare et smykke på den ene enden.
Uavhengig av smykkevalg vil smykkets diameter eller lengde være større en normalt i starten for å gi plass for at såret kan heve. Etter at såret har grodd bytter man ut smykket med et smykke som sitter fastere.
Eurispa

Utseende

Små til middelsstore, lange og smale, stort sett mørke bladbiller, dekkvingene oftest med lysere lengdestriper. Oversiden er halvmatt og tett og kraftig punktert. Antennene er rundt en tredjedel av kroppslengden og består av 11 ledd. Pronotum er rektangulært, lengre enn bredt. Dekkvingenes er lange og smale, tilspissede bak, med punktrader.

Levevis

Både larver og voksne lever på planter og eter fra dem. Arten Eurispa vittata er knyttet tilo planten Gahnia grandis (sivfamilien).

Utbredelse

Slekten er utbredt i Australia og på Ny-Guinea, dessuten i India.
Zum

Zum er en norsk-svensk musikkgruppe fra Østlandet.
Sveriges fotballforbund

Stiftelsen

Til tross for at det første svenske mesterskapet gikk av stabelen allerede i 1896 ble en forgjenger til det svenske fotballforbundet først dannet i 1904. Riksidrottsförbundet opprettet da en «sektionsstyrelse för fotboll och bandy». Det var ut fra denne det Svensk Fotbollförbundet senere vokstre fram.
Sverige, representert av Svenska Bollspelsförbundet, var en av de sju nasjoner som i Paris den 21. mai 1904 var med og dannet det internasjonale fotballforbundet FIFA. Først i 1906 ble navnet endret til «Svenska Fotbollförbundet».
Den 12. juni 1908 spilte Sverige sin første landskamp og vant i Göteborg mot Norge med 11-3.

Serier og cuper

Svenska Fotbollförbundet arrangerer årlig følgende serier og cuper. Lavere serier arrangeres av de respektive distriktsforbund.
Amapás flagg

Amapás flagg er horisontalt delt i lyst blått over gult i flaggdukens ytre del, mens duken nærmest stangen har en grønn trekant som fortsetter som horisontal stripe til flaggets frie ende. Trekanten og stripen har tynne kanter i svart, hvitt og svart. På trekanten er omrisset av et fort plassert, også dette i svart, hvitt og svart. Amapás flagg ble innført 23. april 1984. Det er i størrelsesforholdet 7:10.
Omrisset representerer fortet São Jose de Macapá, anlagt av portugiserne på 1600-tallet til vern mot franskmennene. Delstatshovedstaden Macapá vokste fram der fortet ble anlagt. Fargene grønt, gult, blått og hvitt er fargene i Brasils nasjonalflagg. I tillegg benyttes svart. Den blå fargen symboliserer rettferdighet og himmelen over delstaten. Grønt markerer at delstaten for det meste er dekket av skog, men symboliserer også håp, framtid, kjærlighet frihet og overflod. Gult står for enhet og rikdommene i grunnen. Hvitt symboliserer renhet og fred, men representerer også delstatens vilje til å leve i trygghet og håp om at alle innbyggere skal leve i fellesskap, samt at det ikke skal forekomme splid mellom myndigheter og befolkning. Svart står for de som har falt, enten i krig eller i fred, og som har arbeidet for delstatens beste og for dens utvikling.
Skræmmer'n

Skræmmer'n, også kjent som Bygdeskremmeren og Helgrim Berg, er en figur av komikeren Trond Kirkvaag, og blant hans mest kjente og populære figurer. Skræmmer'n kom for første gang på TV i programmet Trotto Libre, som ble sendt på NRK1 høsten 1996 og 1998, og senere i Trond Kirkvaags eget talkshow, Showtalk, i 2000 og 2002. Skræmmer'n dukket i disse programmene opp i korte sketsjer.
Kjennemerket til Skræmmer'n var at han likte å skremme folk og han førte en protokoll over de han hadde skremt. Derav hadde Skræmmer'n også uttrykket «Vart du skræmt, no?», som ble en kjent kommentar i Norge etter dette.
Kerstin Nilsson (politiker)

I riksdagen

Nilsson er vara i arbeidsmarkedskomiteen, konstitusjonskomiteen og i trafikkomiteen.
2010 AL30

2010 AL30 er et jordnært uidentifisert flygende objekt, sannsynligvis en astroide eller komet, som ble oppdaget 4. januar 2010.
Det var da mindre enn 130 000 km fra jordkloden, og anslått til å være omkring 10 til 15 meter stort.
Selv om objektet antas å være en astroide, kan det likevel være menneskeskapt: En mulig kandidat er det øverste trinnet i en russisk Soyuz-rakett, som ble benyttet til å sende sonden Venus Express ut i rommet i november 2005.
Ebla

Ebla (arabisk: إبلا‎), dagens moderne navn for stedet er lokalisert til landsbyen Mardikh i guvernement Idlib i Syria, men var i oldtiden en by som lå rundt 55 km sørvest for oldtidsbyen og dagens moderne by Aleppo. Ebla var en betydningsfull bystat i to perioder, den første i slutten av 2000-tallet f.Kr., og deretter på nytt mellom 1800 og 1650 f.Kr. Stedet er kjent for sine Ebla-tavler, et arkiv på rundt 20 000 leirtavler med kileskrift som er funnet der, datert fra en gang rundt 2250 f.Kr., skrevet på sumerisk skriftspråk i eblaittisk språk — et tidligere ukjent språk som i dag er det tidligste dokumenterte semittiske språk etter det meget nært beslektede akkadiske.

Oppdagelse og utgavninger

I 1964 begynte italienske arkeologer fra universitet La Sapienza i Roma under ledelse av Paolo Matthiae utgravninger ved Tell Mardikh. I 1986 avdekket de en statue dedikert til gudinnen Ishtar som bar navnet til Ibbit-Lim, en konge av Ebla. Det identifiserte byen, leng kjent fra egyptiske og akkadiske inskripsjoner. I det neste tiåret avdekket arkeologene et palass som er datert til rundt 2500-2000 f.Kr. Rundt 2 500 velbevarte leirtavler med kileskrift ble også funnet i ruinene. Rundt 80 prosent av tavlene er skrevet med den vanlige sumeriske kombinasjonen av logogrammer og fonetiske tegn, mens resten var en innovativ, rent fonetisk representasjon som benyttet sumersk kileskrift for en til da ukjent semittisk språk som ble kalt for eblaittisk. Tospråklige ordlister på sumersk og eblaittisk ble også funnet blant leirtavlene, noe som gjorde det mulig å oversette dem. Giovanni Pettinato og Mitchell Dahood mente at eblaittisk var vestsemittisk, men I. J. Gelb og andre var overbevist om at det var en østsemittisk dialekt, nærmere beslektet med akkadisk språk. Det er i dag alminnelig akseptert at eblaittisk er en del av den østsemittiske grenen av semittisk språk, og meget nært beslektet med akkadisk.
Eblas nær forbindelse med sørlige Mesopotamia hvor skriftspråket hadde blitt utviklet, framhevet ytterligere kontakten mellom sumerne og de semittiske kulturene på denne tiden.
Det synes nå som om bygningene som huset leirtavlene ikke var palassbiblioteket, som kanskje ennå ikke er funnet, men et arkiv av anskaffelser, forskrifter og tributter, rettssaker, diplomatiske og handelskontakter, og et scriptorium, skriverom, hvor lærlingene kopierte tekster. De større leirtavlene hadde opprinnelig vært lagret i hyller, men hadde siden falt på gulvet da palasset ble ødelagt. Lokaliseringen av tavlene ble oppdaget hvor de hadde falt, noe som gjorde det mulig å rekonstruere deres opprinnelige posisjon på hyllene. Det viste seg da at de hadde blitt lagret og arkivert i henhold til deres emneinnhold.
Seniorrådgiver

Seniorrådgiver i den norske staten

I Norge har seniorrådgiver stillingskode 1364 i statens stillingsregulativ. Stillingskoden som seniorrådgiver benyttes for stillinger med krav om høy kompetanse og med arbeidsoppgaver av særlig krevende karakter. I en del tilfeller er det også etter hvert vanlig at stillingen representerer en alternativ karrierevei til lederstillinger.
Seniorrådgiverstillingen har ofte en friere organisasjonstilknytning og stor grad av selvstendighet i arbeidsform og oppgaveportefølje. Normalt vil det kreves spesialkompetanse på høyt nivå og minimum hovedfag eller tilsvarende for å kvalifisere for stillingen. Alternativt vil en grad på lavere nivå og spesialkompetanse oppnådd gjennom flere års relevant erfaring også kunne kvalifisere.
Nick Jonas

Biografi

Jonas er født i Dallas i Texas, men er oppvokst i Wyckoff, New Jersey. Nick er sønn av Denise Jonas, som er en tidligere lærer og sangerinne, og Paul Kevin Sr, som er en tidligere prest og musiker. Nick har et mangfoldig etnisk opphav: irsk, italiensk, tysk og cherokee-indianer. Nick Jonas fikk diabetes type 1 i 2005, da han var 13 år gammel. Han spiller piano, gitar, trommer og i tillegg synger han.

Personlig Liv

Nick Jonas datet Hannah Montana stjernen, Miley Cyrus, fra juni 2006 til desember 2007.

Skuespiller

Nick ble oppdaget som seksåring da han sang i en frisørsalong da han var sammen med sin mor og en profesjonell manager som hørte han synge. Da Nick var 7 år debuterte han på Broadway. Han har spilt i mange forskjellige skuespill, som f.eks A Christmas Carol (in 2000 som Tiny Tim og Scrooge), Annie Get Your Gun (i 2001 som Little Jake), Beauty and the Beast (i 2002 som Chip), og Les Misérables (i 2003 som Gavroche). Etter Les Misérables spilte i The Sound of Music (som Kurt) på Paper Mill Playhouse.

Solosanger

Appreciate Crazy
Kinda Crush On You
Dear God
Don't Walk Away
Hey, We're Gonna Be Alright
I Will Be the Light
Joy to the World (A Christmas Prayer)
Time for Me to Fly
Wrong Again
Tonight
Who I Am
The Rose Garden
Conspiracy Theory
State of Emergency
In the End
Last Time Around
Oval Office
Stronger
Stay

For Jonas Brothers

A Little Bit Longer
Black Keys
Got Me Going Crazy
S.O.S
World War III
L.A Baby

For Demi Lovato

Behind Enemy Lines (skrevet med Demi Lovato)
Back Around (skrevet med Demi Lovato)
Stop the World (skrevet med Demi Lovato)

For Charice

One Day
Om hans legemes tilblivelse

Om hans legemes tilblivelse eller Köln-kodeksen (Codex Manichaicus Coloniensis) er et hellig skrift innen manikeismen; det er fra 400-tallet og skildrer grunnleggeren Manis liv og virke.
Teksten er bare kjent fra et miniatyrmanuskript (3,5 x 4,5 cm) som ble oppdaget hos en antikvitetshandler i Kairo i 1930, og den ble først publisert i 1969. Den er en av de beste samtidige innenfra-beskrivelsene av manikeismen, og består av en kompetent sammenredigering av av utdrag fra skrifter av forskjellige manikeiske lærere, i tillegg til noen utdrag fra Manis egne skrifter. Blant annet er Det levende evangelium best kjent gjennom sitater her.
Verket ga da det ble kjent ny og utvidet kunnskap om Manis liv og bakgrunn, som at han var født inn i den jødisk-kristne døpersekten elkesaittene og siden brøt med denne.
Utdrag fra teksten er oversatt til norsk i antologien Manikeiske skrifter, 2011.
Lafferkurven

Lafferkurven er en teori innen økonomi som illustrerer tendensen til at økning av skatteleggingen over et visst nivå reduserer skatteinntekten i samfunnet. Eksempelvis vil 0% skattesats gi null skatteinngang, men også 100% skattesats vil gi null skatteinngang fordi ingen vil ha insentiv til å arbeide.
Et visst nivå – et «Laffer-optimum» – vil representere den skattesatsen som gir maksimal skatteinngang for samfunnet. Dette nivået kan endre seg over tid, og er forskjellig fra samfunn til samfunn. Øker man skattene utover dette nivået, vil statens skatteinngang synke.
Lafferkurven ble oppkalt etter den amerikanske økonomen Arthur Laffer (født 1940) av Jude Wanniski som var skribent for The Wall Street Journal (som populariserte uttrykket), etter et møte i 1974 mellom Laffer, Wanniski, og de republikanske politikerne Donald Rumsfeld og Dick Cheney og hans pressesekretær Grace-Marie Arnett. Under en middag i Washington, DC hadde Laffer tegnet den på en serviett hvor han argumenterte mot president Gerald Fords skatteøkninger. Ideen og teorien bak er derimot eldgammel og intuitiv. Den arabiske skriftlærde Ibn Khaldun diskuterer ideen i sitt verk Muqaddimah fra 1377. Også John Maynard Keynes formulerte hvordan økt skattelegging over et visst nivå ville redusere skatteprovenyet for staten.
Lafferkurven er sentral innen neoklassisk tilbudssideøkonomi, som argument for hvorfor skattelette vil kunne øke statens skatteinntekter. I praksis vil derimot en slik spådom avhenge av hvilket skattenivå landet har allerede, hvor store eller små uforløste produksjonspotensialer som finnes, hvor mange flere som kan hentes ut i arbeid, og hvordan alle disse faktorene avhenger av andre variable forhold.
Tintellust

Tintellust (eller: Tchintouloust, Tchintoulous, Tintelloust, Tin Telloust) er en bosetning i høyfjellene i Aïr i Niger.
Tintellust ligger i en dal mellom fjellene Agueraguer (1730 moh) i nord og Goundaï (1768 moh] i sør. Bosetningen ligger i kommunen Iférouane og er del av UNESCOs verdensarv Aïr og Ténéré naturreservat. Den har 736 innbyggere (folketelling 2001).
Befolkningen består hovedsakelig av Kel-Owey-tuareger, som driver med hagebruk og kvegdrift.
Tintellust var på 1800-tallet kjent som sete for den innflytelsesrike lokalherskeren Annur, som Afrika-forskerne Heinrich Barth og James Richardson besøkte i 1850. På begynnelsen av 1900-tallet fordrev tubuene befolkningen til byen Agadez. De vendte tilbake først i 1942, da desimert av sykdommer.
Kromosom 11

Kromosom 11 er ett av de 23 kromosomparene hos mennesker. Mennesker har normalt to versjoner av dette kromosomet, ett fra hver av foreldrene. Dette kromosomparet dekker omtrent 134 millioner basepar som er byggematerialet til DNA. Kromosom 11 står for mellom 4 % og 4,5 % av den totale mengden DNA i cellene. 
Identifiseringen av genene på hvert kromosom har i lang tid blitt sett på som ett av de viktigste forskningsområdene, og blitt viet mye tid og resursser. Siden forskere bruker forskjellige metoder til å identifisere genene, har man ikke klart å stadfeste ett nøyaktig antall gen. Det er antatt at kromosom 11 inneholder omtrent 2100 gen.
Sogndalsfjorden

Sogndalssfjorden (21 kilometer) er en fjordarm på nordsiden av Sognefjorden. Den ligger i Sogndal kommune i Sogn og Fjordane fylke. Innerst deles Sogndalsfjorden opp i de mindre fjordarmene Eidsfjorden og Barsnesfjorden. Sogndalselvi munner ut i fjorden. Årøyelva tilfører mye ferskvann til fjorden.
Fjorden er opp til 200 meter dyp og Sogndalsdalen danner en hengende dal der den munner ut i fjorden ved Sogndalsfjøra/Stedje. Fjorden har et langstrakt dyp på 100-200 meter til terskelen ved Nornes-Fimreite. Terskelen når nesten opp til overflaten og fjorden er under 1 km bred ved terskelen. Utenfor Fimreite-Slinde går det bratt ned til omkring 1000 meters dyp i hovedfjorden og Sogndalsfjorden danner en hengende dal i forhold til Sognefjorden. Utenfor Nornes kalles den også Norafjorden. Mellom Barsnesfjorden og Sogndalsfjorden er det terskel som til dels er over vannflaten i form av et nest på hver side.
Sogndalsfjorden-Barsnesfjorden danner sammen med Lustrafjorden en halvøy med fjelltopper over 1000 meter og store skogkledde lier. Kaupanger ligger på denne halvøya.
Slaget ved Fimreite sto ytterst i fjorden i 1184.
Både Sogndalselva og Årøyelva er lakseførende og laksen som vandret inn fjorden for å gå opp Årøyelva ble regnet som særlig stor. I Sogndalsfjorden har det vært fisket laks med kilenot og krokgarn. Det har også vært godt brislingfiske trolig på grunn av den store tilførselen av ferskvann fra de elvene innerst i fjorden. På 1800-tallet ble det drevet en del torskefiske med garn og det ble tatt en god del liten sild.
Det smale punktet ved Nornes er vanskelig å passere med båt i mørket og Fylkesbaatane satte opp en fyrlykt. Sognefjorden trafikkeres blant annet av hurtigbåt til Bergen.
Bokettersyn

Bokettersyn er myndighetenes gransking av en skattyters regnskapsbøker. Bokettersynet er som oftest skattemyndighetenes gjennomgåelse av bokføringen som et ledd i prøve av selvangivelse eller klage over ligningen, eller ved mistanke om ulovligheter.
Ved befaring av skatteyters lokaler har vedkommende som regel krav på å bli varslet på forhånd og skattyteren eller den som har ansvaret for bokføringen (bokholder, revisor) må være til stede og har plikt til å gi opplysninger. Bokettersyn kan også foretas av konkurransemyndighetene og politiet. Dersom myndighetene mener at formålet med bokettersynet kan bli satt i fare, kan retten til forhåndsvarsel bortfalle.

Norge

I Norge er det ligningsloven som gir hjemmel for å pålegge skattyteren å fremlegge de nødvendige papirer som er av betydning for vedkommendes likning. Dette er papirer som regnskapsbøker, bilag, kontrakter, korrespondanse, styre- og revisjonsprotokoller.
I 1983 ble det fastsatt en forskrift hvor det er gitt nærmere regler for gjennomføringen av bokettersyn, hvor de deltakende blant annet plikter å vise legitimasjon til skattyteren samt at det skal utarbeides en rapport for undersøkelsen i ettertid.